钦定古今图书集成/明伦汇编/闺媛典/第312卷 > 皇清四十五 > 陆尚忠妻潘氏
## 钦定古今图书集成/明伦汇编/闺媛典/第312卷 > 皇清四十五 > 陆尚忠妻潘氏

按《苏州府志》：“潘氏，吴江陆尚忠妻。年十七，适尚忠。尚忠患目疾，久遂瞽。潘刺指血点睛，得复明。”

忠殁，忍死抚孤。族人逼改嫁，潘投缳赴水，俱以解救得不死。遂截发毁容，键户缝衣，虽至亲不通一语。鼎革时遭剧寇，欲剸之，潘慨然曰：“今日得见夫地下矣！” 合掌呼天，但求速死。寇异而去之。守节三十四年，抚孤士达成立。卒年六十一。康熙二十三年奉。

旨“旌表建坊。”